Натанијел је учествовао у борбама у Америчком рату за независност. У бици код Трентона командовао је левим крилом (1776). Учествовао је и у биткама код Принстона, Брендивајна и Џерментауна. У децембру 1780. године преузео је команду над растројеном Јужном армијом у Северној Каролини. За кратко време ју је средио и упутио у борбе против Британаца. Код Гилфорд Кортхауса је поражен 15. марта 1781. године. Поражен је у још два боја (код Хобкеркс Хила и Јуто Спрингса). Међутим, након ових пораза је, најзад, потиснуо Британце из Џорџије и обе Каролине до обале Атлантског океана. Тамо их је држао до завршетка рата. Умро је 1786. године.